**Ministru kabineta noteikumu projekta**

**"Grozījumi Ministru kabineta 2010.gada 13.aprīļa noteikumos Nr.357 "Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu""**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts kanceleja, izvērtējot priekšlikumus par administratīvā sloga mazināšanu, kas iesniegti, aizpildot Ministru kabineta mājaslapā pieejamo anketu (http://www.surveygizmo.com/s3/911150/Sloga-mazin-ana), secinājusi, ka nepieciešams veikt grozījumus Ministru kabineta 2010.gada 13.aprīļa noteikumos Nr.357 "Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu" (turpmāk – MK noteikumi Nr.357) |
| 2. | Pašreizējā situācija un problēmas | Pašreizējā situācijaMK noteikumu Nr.357 III nodaļa nosaka informācijas sniegšanas termiņus, proti, 16.punkts paredz, ka "informācijas sniedzējs informāciju sniedz informācijas pieprasītāja norādītajā termiņā vai, ja tas nav iespējams, norādot pamatojumu, nekavējoties informē informācijas pieprasītāju par termiņu, kādā informācija tiks sniegta". MK noteikumu Nr.357 17.punkts papildus precizē, ka "termiņš, kādā informācijas sniedzējs sniedz informāciju, nedrīkst pārsniegt termiņu, kas saskaņā ar normatīvajiem aktiem vai pārvaldes lēmumiem informācijas pieprasītājam noteikts tās funkcijas vai uzdevuma izpildei, kura veikšanai attiecīgā informācija ir pieprasīta".MK noteikumu Nr.357 20. un 21.punktā nepieciešams precizēt atsevišķus lietotos jēdzienus.ProblēmaMK noteikumos Nr.357 nav ietverts pietiekami skaidrs iestāžu rīcības modelis attiecībā uz informācijas sniegšanas termiņiem, ja informācijas pieprasītājs to nav norādījis.Konstatētā problēma apgrūtina ātru un operatīvu iestāžu savstarpējo sadarbību un var negatīvi ietekmēt iestāžu funkciju un uzdevumu izpildes efektivitāti |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projekta "Grozījumi Ministru kabineta 2010.gada 13.aprīļa noteikumos Nr.357 "Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu"" (turpmāk – noteikumu projekts) mērķis ir atrisināt konstatēto problēmu (sk. anotācijas I sadaļas 2.punktu), sniedzot iestādēm skaidrāku rīcības modeli attiecībā uz informācijas sniegšanas termiņiem.Noteikumu projektā paredzēti šādi grozījumi:* MK noteikumu Nr.357 15. un 16.punkts tiek izteikts jaunā redakcijā:

1) informācijas pieprasītājam paredzot plašāku rīcības brīvību attiecībā uz informācijas sniegšanas termiņa noteikšanu (termiņu pieprasījumā var nenorādīt); 2) no tiesību normas izslēdzot vārdus "nepārsniedzot termiņu, kas noteikts saskaņā ar normatīvajiem aktiem vai pārvaldes lēmumiem", jo minētā norāde ir pašsaprotama un tai nav juridiskās slodzes;3) tiesiskās skaidrības nolūkā tiesību normu papildinot ar nosacījumu, ka informācijas sniedzējs informāciju sniedz informācijas pieprasītāja norādītajā termiņā vai, ja iestāde nav izmantojusi tai piešķirto rīcības brīvību un termiņu informācijas sniegšanai nav noteikusi, informācijas sniedzējs pieprasīto informāciju iesniedz saprātīgā termiņā, ņemot vērā jautājuma risināšanas steidzamību, bet ne vēlāk kā viena mēneša laikā no informācijas pieprasījuma saņemšanas dienas (analoģisks tiesiskais regulējums iekļauts Iesniegumu likumā, sk. minētā likuma 5.panta trešo daļu).* No MK noteikumiem Nr.357 tiek svītrots 17.punkts, jo tiesiskais regulējums par informācijas iesniegšanas termiņiem tiek attiecīgi ietverts 15. un 16.punktā.
* Tiek precizēti jēdzieni MK noteikumu Nr.357:

1) 20.2.apakšpunktā – atbilstoši lietotajiem terminiem Ministru kabineta 2012.gada 6.novembra noteikumos Nr.748 "Dokumentu un arhīvu pārvaldības noteikumi" (aizstājot vārdus "kārto lietvedību" ar vārdiem "reģistrē ziņas iestādes dokumentu sistēmā");2) 21.2. un 21.3.apakšpunktā – atbilstoši šo noteikumu būtībai, kas izriet no Valsts pārvaldes iekārtas likuma 54.panta sestās daļas (aizstājot vārdu "persona" ar vārdu "iestāde").Ar noteikumu projektu tiek pilnībā atrisināta konstatētā problēma (sk. anotācijas I sadaļas 2.punktu) |
| 5. | Projekta izstrādē iesaistītās institūcijas | Valsts kanceleja, Vides aizsardzības un reģionālās attīstības ministrija, Tieslietu ministrija, Finanšu ministrija, Iekšlietu ministrija un Veselības ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas uz iestāžu savstarpējās sadarbības efektivizāciju un sabiedrību tieši neskar |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Iestāžu (Valsts pārvaldes iekārtas likuma 1.panta 3.punkta izpratnē) ierēdņi un darbinieki.Aptuvenais skaitliskais lielums – 11 600 ierēdņi un 30 000 darbi­nieki |
| 2. | Citas sabiedrības grupas (bez mērķgrupas), kuras tiesiskais regulējums ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Līdz ar anotācijas I sadaļas 2.punktā minētās problēmas atrisināšanu tiek veicināta labāka pārvaldība un mazināts administratīvais slogs valsts pārvaldes ietvaros (iestādēm paredzot plašāku rīcības brīvību attiecībā uz informācijas sniegšanas termiņa noteikšanu un attiecīgi nosakot arī skaidru rīcības modeli par informācijas sniegšanas termiņiem) |
| 5. | Administratīvās procedūras raksturojums | Noteikumu projekts nenosaka jaunas administratīvās procedūras, bet gan tikai precizē tiesisko regulējumu attiecībā uz informācijas sniegšanas termiņiem |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

Projekts neskar anotācijas III, IV, V un VI sadaļā minētās jomas.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Visas iestādes Valsts pārvaldes iekārtas likuma 1.panta 3.punkta izpratnē |
| 2. | Projekta izpildes ietekme uz pārvaldes funkcijām  | Iestāžu funkcijas un uzdevumi netiek paplašināti vai sašaurināti |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidenta vietā –

labklājības ministre Ilze Viņķele

Vizē:

Valsts kancelejas direktore Elita Dreimane

01.07.2013 10:27

813

Legzdiņa-Joja 67082904

zane.legzdina@mk.gov.lv